Dmitrėjos Medviedevs

thumb|right|200px
**Dmitrėjos Anatoljevičios Medviedevs** (rusėškā: *Дми́трий Анато́льевич Медве́дев*; g. 1965 m. siejės 14 d. ) - dabarėnis Rosėjės ministros pėrmėninks, valdontės partėjės *[[Vėinėnguojė Rosėjė]]* pėrmėninks, tēpuogė ējės prezidėnta preigas. Inaugurouts 2008 m. kuova 7 d. Uns laimiejė prezidėnta rinkėmus 2008 m. kuova 2 d. surinkdams 70% rinkiejū balsū. 2012 m. rinkėmos apėntās laimiejos Vladimirou Putinou ans palėka šalėis premjero.

D. Medviedevs 2005 m. lapkrėtė 14 d. bova paskėrts Rosėjės ministro pėrmėninko. Onkstiau uns bova Vladimėra Putina personala vads, tēpuogė uns bova *Gazprom* direktuoriū tarības pėrmėninks. Tou puosta uns turiejė nu 2000 metu. 2007 m. groudė 10 d. uns neformalē bova patvirtėnts partėjės *Vėinėnguojė Rosėjė* kandidato i Rosėjės prezidėnta puosta. Oficēlē kandidato patvirtėnts 2007 m. groudė 17 d. D. Medviedeva kandidatūra palaikė toumetis Rosėjės prezidėnts Vladimirs Putins ė proprezidėntėnės partėjės. 

## Onkstīvasis gīvenėms

Dmitrėjos Medvieds gėmė Anatuolėjaus ėr Julėjės Medviedevū šeimuo. Abodo tievā universiteta profesuorē. Dmitrėjos paauga Kupčinė, Leningrada (daba Sankt Peterburgs) rajuonė. Uns auga 40 kvadratėniu metru botė.

Muokīkluo Medviedvs muokies patēs geriausēs pažīmēs. Anuo busėmuojė žmuona Svėtlana Linnik bova Dmitrėjaus klasiuokė. Medviedevs ožsėjiminiejė sporto, ožvės sonkomu kėluojėmo. Anam patėka onglu mozėkas gropės *[[Black Sabbath]]* ėr *[[Deep Purple]]*.

1987 m. D. Medviedevs pabėngė teisės fakulteta Leningrada universitetė. 1990 m. bova pripažėnts prėvatiuos teisės muokslu kandidato. Vėins ėš D. Medviedeva profesuoriu bova Anatuolėjos Sobčiaks, vėins ėš pėrmūjū demuokratu puolitėku Rosėjuo ė vieliau D. Medviedevs dalīvava anuo siekmingā pasibėngosiuo rinkimėnie kompanėjuo i Sankt Peterburga merus. 1990 m. D. Medviedevs dėrba Leningrada miesta liaudėis depotatu tarībuo priveizams V. Putina.

## [[2008]] m. prezidėnta rinkėmā
thumb|right|180px|D. Medviedevs su V. Putėno rinkimėnem plakatė
Pu D. Medviedeva paskėrama Rosėjės premjiero daugėlis puolėtėkas apžvalgininkū tikiejuos, ka D. Medviedevs taps kandidato i prezidėntus. Nuors bova ė daugiau galėmū kanidatū, bet 2007 m. groudė 10 d. prezidėnts V. Putins paskelbė kū uns pasirinka taptė sava īpėdėnio. D. Medviedeva kandidatūra bova pasklebta per televėzėjė anū palaikont keturiuom partijuom ė prezidėntou V. Putinou. D. Medviedeva kandidatūra palaikė *Vėinėnguojė Rosėjė*, *Teisėnguojė Rosėjė*, *Agrarėnė partėjė* ė *Pėlėitėnė teisėngoma partėjė*. 2007 m. groudė 17 d. pu *Vėinėnguosės Rosėjės* nariū slapta balsavėma D. Medviedevs oficēlē palėka partėjės kandidato. 2007 m. groudė 20 d. D. Medviedevs oficēlē ožregistrava sava kandidatūra vīriausiuojė rinkėmū komisėjuo ė tep pat pareiškė, ka atsistatīdins ėš *Gazprom* vaduova puosta, bo vagol istatėmus prezidėnts negal torietė juokiū kėtū pareigū.

Puolitėkas analėtėkā neabejuojė, ka rinkėmus pergal' švės V. Putina ėšsirinkts īpėdinis, tū liudėjė ė viešuosės nuomuonės apklausas. Ož D. Medviedev žadiejė balsoutė aplė 79% rinkiejū. Sava pėrmuojie ruoduo pu iškėlėma i prezidėntus, D. Medviedevs pareiškė, ka jēgo uns būs ėšrinkts Rosėjės premjiero patapto V. Putins, uns pats su tou sutėka. 

Rinkėmu dėina, 2008 m. kuova 2 d. Dalivaujaunt keturim kandidatam D. Medviedevs surinka 71,25% rinkiejū balsū ė jau pėrmamė turė bova išrinkts naujoujo Rosėjės prezidėnto. Rinkėmu teisėtoms bova patvėrtints, nuors diel tuo bova ginčėjamuos.

## Prezidėntavėms

2008 m. gegožė 7 d. D. Medviedevs dēvė prezidėnta priesaika Kremliaus rūmūs ė palėka tretioujo Rosėjės prezidėnto.

## Asmenėnis gīvenėms

Dmitrėjos Medvidevs su savo bovosė klasiuokė Svėtlano Linnik apsėžanėjė 1982 m. Anėi 1996 m. sosėlaukė sunaus Iljas. 

D. Medviedevs īr dėdlis sonkiuojė ruoka gerbies. Anuo miegstamiauses gropės īr *Deep Purple*, *Black Sabbath*, *Pink Floyd* ėr *Led Zeppelin*. Uns kolekcijoun originales vinila plokšteles ėr īr surinkes vėsus *Deep Purple* īrašus.

Nepaisont dėdėle užimtom D. Medviedevs kuožn rītmėt' ėr kuožn vakar bėnt pu adīn plakiuo ėr kėlnuo svuorius. Uns do kartus per dėin nuplauk pu 1500 mėtrū. Uns tep pat miegst bėgiuotė, žaistė šaškiem, praktikoun juog. D. Medviedevs miegst skaitītė Michaila Bulgakuova kūrinius ėr palaika sava gimtuojė miesta futbuola komand *FC Zenit*.

D. Medviedevs sava biurė tor akvarium ėr pats rūpėnas anuo žuvim. D. Medviedevs augėn katėn Dorofiejo.

D. Medviedevs informava ka per 2007 m. uns uždėrba 80000$. Apītėkrē tėik piningū īr ė anuo banka saskaituo. S. Medviedeva nepranešė niek apie sava fėnansinius reikalus. Medviedevā gīven *Zolotie Klyuchi* apartamėntūs' Maskvuo.

Medviedevs, Dmitrėjos